Hetsika sosialy

Ny hetsika fitolomana sosialy dia hetsika karakarain'ny vondron'olona marobe mba hanatratrarana tanjona iray manokana, mety tanjona ara-tsosialy na ara-politika .   Mety hitondrana fiovana ara-tsosialy izany, na hanohitra na hanafoanana izany. Karazana hetsika vondron'olona izy io ary mety ahitana olona, fikambanana, na izy roa.  Ny hetsika fitolomana sosialy dia nofaritana ho "rafitra fandaminana sy paikady izay mety hanome hery ny vahoaka voageja hametraka fanamby mahomby sy hanohitra ireo  vondron'olona matanjaka kokoa sy mahazo tombony".  Izy ireo dia maneho ny fomba fanovana ara-tsosialy miainga ifotony amin'ny firenena .  Amin'ny lafiny iray, ny hetsika  fitolomana ara-tsosialy sasany dia tsy mikendry ny hahatonga ny fiaraha-monina hitovy kokoa, fa ny hitazonana na hanamafisana ny fifandraisana misy eo amin'ny fahefana. Nilaza, ohatra, ny manam-pahaizana fa hetsika ara-tsosialy ny fasisma.